ΓΡΑΠΤΗ ΕΡΩΤΗΣΗ E-3458/01

υποβολή: Rosa Dez Gonzlez (PSE)και Luis Berenguer Fuster (PSE) προς την Επιτροπή

(4 Ιανουαρίου 2002)

Θέμα: ΜΜΕ και πιστωτικές κάρτες

Επανήλθε πρόσφατα στη δημοσιότητα στην Ισπανία η διαμάχη μεταξύ εμπορικών επιχειρήσεων και τραπεζών που εκδίδουν πιστωτικές κάρτες, με σημείο τριβής τιςψηλές προμήθειες που χρεώνουν οι τράπεζες στις επιχειρήσεις.

Για το θέμα αυτό,πήρξαν δηλώσεις των επιτρόπων Monti και Solbes, που ζητούσαν να τεθεί τέρμα στις καταχρηστικές πρακτικές στον τομέα αυτόν, πρακτικές που παρατηρούνται σε διάφορες χώρες αλλά πρωτίστως στην Ισπανία — όπου οι προμήθειες είναι οιψηλότερες μεταξύ των κρατών μελών της ΕΕ, ανερχόμενες κατά μέσον όρο σε 3,5 %.

Τι μέτρα σκοπεύει να λάβει η Επιτροπή προκειμένου να πατάξει τις καταχρηστικές πρακτικές των τραπεζών που εκδίδουν πιστωτικές κάρτες·

Απάντηση του κ. Monti εξ ονόματος της Επιτροπής

(4 Φεβρουαρίου 2002)

Επί του παρόντος, η Επιτροπή εξετάζει καταγγελία πουπεβλήθη βάσει των ευρωπαϊκών κανόνων ανταγωνισμού από την EuroCommerce, μία ευρωπαϊκή συνομοσπονδία οργανώσεων λιανοπωλητών, κατά της ύπαρξης διατραπεζικών προμηθειών σε διάφορα συστήματα πληρωμής μέσω πιστωτικών καρτών. Οι διατραπεζικές προμήθειες είναι χονδρικές πληρωμές μεταξύ δύο τραπεζών που εμπλέκονται σε συναλλαγή με πιστωτική κάρτα, οι οποίες έχουν επιπτώσεις στις προμήθειες που επιβάλλονται από τις τράπεζες στους λιανοπωλητές για την αποδοχή της κάρτας. Η καταγγελία αφορά τις διατραπεζικές προμήθειες τόσο για τις διασυνοριακές πληρωμές όσο και για τις εγχώριες πληρωμές μέσα στα κράτη μέλη.

Η Επιτροπή εξετάζει, κατά πρώτο λόγο, τις διατραπεζικές προμήθειες για διασυνοριακές πληρωμές με πιστωτικές κάρτες, δεδομένου ότι αυτές έχουν σημαντικά αποτελέσματα στο εμπόριο μεταξύ κρατών μελών. Αν δενπάρχουν αξιοσημείωτες επιπτώσεις στο διακρατικό εμπόριο, οι εθνικές αρχές ανταγωνισμού είναι αρμόδιες να εξετάζουν τους καταγγελλόμενους περιορισμούς του ανταγωνισμού βάσει του εθνικού δικαίου ανταγωνισμού. Επί πλέον, η Επιτροπή είχε λάβει, πριν από τηνποβολή της καταγγελίας, κοινοποιήσεις από διεθνείς οργανισμούς πιστωτικών καρτών σχετικά με τις διεθνείς διατραπεζικές προμήθειές τους.

Η πρώτη τέτοιου είδους περίπτωση είναι η κοινοποίηση από τη Visa International των ενδοπεριφερειακών της διατραπεζικών προμηθειών, οι οποίες εφαρμόζονται στις διασυνοριακές πληρωμές με την κάρτα Visa εντός της ευρωπαϊκής ζώνης της Visa. Σχετικά με την διατραπεζική αυτή προμήθεια, η Επιτροπή απηύθυνε κοινοποίηση αιτιάσεων στη Visa International τον Οκτώβριο του 2000. Πάντως, μετά από τις προτάσεις της Visa να αναθεωρήσει τη μέθοδο που ακολουθεί για τον καθορισμό του επιπέδου της ενδοπεριφερειακής, διατραπεζικής προμήθειάς της, η Επιτροπή δημοσίευσε ανακοίνωση στην Επίσημη Εφημερίδα της 11ης Αυγούστου 2001(1), στην οποία αναφέρει την προσωρινή πρόθεσή της ναιοθετήσει ευνοϊκή θέση όσον αφορά την αναθεωρημένη, ενδοπεριφερειακή διατραπεζική προμήθειά της. Παράλληλα, η EuroCommerce, η οποίαπέβαλε την καταγγελία, ενημερώθηκε για την προσωρινή πρόθεση της Επιτροπής να απορρίψει την καταγγελία της όσον αφορά την ενδοπεριφερειακή, διατραπεζική προμήθεια της Visa, και της δόθηκε η δυνατότητα να απαντήσει. Ελήφθησαν διάφορες παρατηρήσεις σε απάντηση στην ανακοίνωση της Επίσημης Εφημερίδας και μία σχετική επιστολή απάντησης από την επιχείρηση που είχεποβάλει την καταγγελία. Η Επιτροπή εξετάζει προσεκτικά τις εν λόγω κοινοποιήσεις και, μετά από την εξέταση αυτή, θα λάβει οριστική απόφαση για την ενδοπεριφερειακή, διατραπεζική προμήθεια της Visa International.

Κατά συνέπεια, η Επιτροπή θα εξετάσει άλλες διασυνοριακές, διατραπεζικές προμήθειες άλλων οργανισμών έκδοσης πιστωτικών καρτών και, στη συνέχεια, θα εξετάσει την καταγγελία κατά των εγχώριων διατραπεζικών προμηθειών, συμπεριλαμβανομένης και της προμήθειας που εφαρμόζεται στην Ισπανία. Ωστόσο, όσον αφορά τις εγχώριες πληρωμές με πιστωτικές κάρτες, η Επιτροπή πρέπει πρώτα να προσδιορίσει, σε διαβούλευση με τις αρμόδιες αρχές ανταγωνισμού όπως απαιτείται, κατά πόσον οι εν λόγω εγχώριες προμήθειες θίγουν το μεταξύ των κρατών μελών εμπόριο.

(1) ΕΕ C 226 της 11.8.2001.